U skladu sa članom 107. Zakona o visokom obrazovanju („Službene novine Kantona Sarajevo“, broj: 36/22), Statutom Univerziteta u Sarajevu, Pravilima studiranja i Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te fakulteta i akademija u njegovom sastavu („Službene novine Kantona Sarajevo“, br. 19/09, 31/12, 36/12, 4/15, 15/15, 16/18, 21/18 i 25/21), ugovorne strane:

**1. EKONOMSKI FAKULTET (u daljnjem tekstu:** **fakultet), sa sjedištem u Sarajevu, Trg oslobođenja – Alija Izetbegović 1, zastupan od dekanese prof. dr Jasmine Selimović, i**

**2. STUDENT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: student),**

(ime i prezime)

**rođen/a \_\_\_\_\_\_\_\_\_\_\_\_\_\_\_\_\_\_\_\_\_ , JMBG\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

(datum rođenja) (mjesto rođenja)

**upisan/a studijske 2023/24. godine u prvi ciklus studija, u statusu redovnog-samofinansirajućeg studenta, zaključuju:**

**UGOVOR O STUDIRANJU**

**za prvi ciklus studija**

**BUSINESS STUDIES/ POSLOVNE STUDIJE**

**Predmet ugovora**

**Član 1.**

Predmet ovog ugovora je reguliranje međusobnih prava i obaveza između fakulteta/akademije i studenta.

**Prava i obaveze fakulteta**

**Član 2.**

Fakultet/akademija se obavezuje da studentu obezbijedi uvjete za prisustvo i praćenje nastave, polaganje ispita u propisanim ispitnim rokovima, stjecanje diplome i odgovarajućeg stručnog zvanja po okončanju studija, kao i druga prava u skladu sa Zakonom o visokom obrazovanju Kantona Sarajevo, Statutom Univerziteta u Sarajevu, nastavnim planom i programom studija i drugim važećim aktima Kantona Sarajevo, Univerziteta u Sarajevu i fakulteta/akademije.

Nastavni plan i program u formi tabele ili ECTS kataloga/informacijskog kataloga može biti sastavni dio ugovora o studiranju.

**Član 3.**

Student ima pravo završiti studij po istom studijskom programu po kojem je upisan na fakultet/akademiju Univerziteta u Sarajevu u roku trajanja jednog ciklusa studija plus dvije studijske godine.

Fakultet/akademija zadržava pravo izmjena i dopuna nastavnog plana i programa studija u skladu sa Zakonom o visokom obrazovanju Kantona Sarajevo i Statutom Univerziteta u Sarajevu i ne može se primjenjivati retroaktivno, u smislu utvrđivanja dodatnih obaveza studentu i to za studijsku godinu koju je student uspješno okončao te za tekuću studijsku godinu.

O izmjenama i dopunama definiranim u stavu 2. ovog člana fakultet/akademija je dužan/na blagovremeno informirati studenta.

\* ili neki drugi identifikator.

**Član 4.**

Fakultet/akademija ima pravo da od studenta naplati školarinu kao i druga prava u skladu sa Zakonom o visokom obrazovanju, Statutom Univerziteta u Sarajevu i drugim aktima Kantona Sarajevo, Univerziteta u Sarajevu i fakulteta/akademije.

**Prava i obaveze studenta**

**Član 5.**

U skladu sa Zakonom o visokom obrazovanju Kantona Sarajevo i Statutom Univerziteta u Sarajevu, student ima

sljedeća prava:

1. prisustvovanje svim oblicima nastave,
2. kvalitetan nastavni proces u skladu sa usvojenim planom i programom,
3. blagovremeno i tačno informiranje o svim pitanjima koja se odnose na studij,
4. da na transparentan način bude upoznat o rasporedu nastave i ispitnim terminima na nivou studijske godine i to u prve dvije sedmice studijske godine,
5. ravnopravnost u pogledu uvjeta studija i tretmana na visokoškolskoj ustanovi kao i na povlastice koje nosi status studenta,
6. različitost i zaštitu od diskriminacije,
7. pravo na zdravstvenu zaštitu u skladu sa Zakonom,
8. korištenje biblioteke i drugih usluga koje se pružaju studentima na visokoškolskoj ustanovi, a u

skladu sa aktima VŠU,

1. konsultacije i pomoć akademskog osoblja u savladavanju nastavnog sadržaja, a posebno pri izradi završnog rada,
2. slobodu mišljenja i iznošenja ličnih stavova koji su u vezi sa nastavnim sadržajem u toku realiziranja nastavnog procesa,
3. evaluaciju rada akademskog osoblja,
4. priznavanje i prijenos bodova između visokoškolskih ustanova s ciljem osiguranja mobilnosti,
5. učešće u postupku izbora za studentsko predstavničko tijelo i druga tijela ustanovljena Statutom

Univerziteta u Sarajevu,

1. sudjelovanje u radu studentskih organizacija,
2. sudjelovanje u radu i odlučivanju tijela fakulteta/akademije u skladu sa Statutom,
3. završiti studijski program po kojem je upisan na fakultet/akademiju Univerziteta u Sarajevu u roku trajanja jednog ciklusa studija plus dvije studijske godine,
4. zaštitu u slučaju povrede nekog od njegovih prava na način utvrđen Zakonom i Statutom,
5. druga prava predviđena Statutom i drugim općim aktima Univerziteta ili fakulteta/akademije.

**Član 6.**

Student koji studira na fakultetu/akademiji Univerziteta u Sarajevu ima sljedeće obaveze:

1. pridržavati se Pravila studiranja koja je propisao Univerzitet u Sarajevu,
2. ispunjavati nastavne i druge obaveze studenta,
3. iskazivati poštovanje prema pravima akademskog i neakademskog osoblja, kao i pravima drugih

studenata na fakultetu/akademiji,

1. uredno izvršavati svoje studijske obaveze i učestvovati u akademskim aktivnostima,
2. poštivati kućni red, etički kodeks i kodeks ponašanja i oblačenja,
3. postupati savjesno sa imovinom fakulteta/akademije, a u slučaju nesavjesnog postupanja i pričinjene materijalne štete dužan je istu nadoknaditi u skladu sa odlukom vijeća fakulteta/akademije,
4. druge obaveze utvrđene Zakonom, Statutom ili drugim aktom Univerziteta u Sarajevu,.

**Finansiranje studija**

**Član 7.**

Upravni odbor Univerziteta, uz prethodnu saglasnost Vlade, utvrđuje školarinu koju su obavezni plaćati studenti koji sami snose troškove studija u svim statusima i svim ciklusima studija za svaku studijsku godinu.

Na usaglašen prijedlog Senata i Upravnog odbora Univerziteta u Sarajevu Vlada utvrđuje iznos upisnine i drugih uplata koje nisu školarine, a koje su studenti obavezni plaćati za svaku studijsku godinu.

Iznos upisnine za redovni studij, po osnovu odluke iz prethodnog stava, uplatit će se prije upisa u odgovarajuću godinu studija, ukoliko drugim važećim aktima nije utvrđeno drugačije.

Iznos upisnine za redovni-samofinansirajući ili DL studij, po osnovu odluke iz prethodnog stava, uplatit će se prije upisa u odgovarajuću godinu studija, ukoliko drugim važećim aktima nije utvrđeno drugačije.

Iznos školarine za redovni studij, po osnovu odluke iz stava 1, uplatit će se jednokratno, u punom iznosu prije upisa u odgovarajuću godinu studija.

Iznos školarine za redovni-samofinansirajući ili DL studij, po osnovu odluke iz stava 1, uplatit će se:

a) jednokratno, u punom iznosu prije upisa u odgovarajuću godinu studija,

b) oslobođen plaćanja troškova školarine kao kandidat iz kategorije djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja, djece bez oba roditelja.

c) u više rata, kako slijedi:

I godina studija

* prva rata 300 KM - prilikom upisa na studij;
* druga rata 4739,57 KM – januar 2024. godine
* treća rata 4739,57 KM – april 2024. godine

II godina studija

* prva rata 300 KM - prilikom upisa;
* druga rata 4739,57 KM – januar 2025. godine
* treća rata 4739,57 KM – april 2025. godine

III godina

Prema fakturi Griffith College Dublin u junu 2026. godine

Uplata iznosa školarine kao i drugih finansijskih obaveza vrši se na DEPOZITNI RAČUN KANTONA SARAJEVO kod BBI BANKE na broj računa: 1411965320008475, a u skladu sa detaljnim instrukcijama za iznos i plaćanje upisnine, školarine i drugih finansijskih obaveza, kao i terminima uplate koje će biti objavljene na WEB stranici Ekonomskog fakulteta Univerziteta u Sarajevu.

**Član 8.**

Student ne može upisati narednu studijsku godinu, polagati ispite iz bilo kojeg predmeta u semestru, ukoliko nije uplaćena školarina na način predviđen u prethodnom članu ovog ugovora.

**Član 9.**

Ukoliko student ne izvrši uplatu školarine, fakultet/akademija će ga pisanim putem upozoriti na njegovu

obavezu plaćanja.

Ukoliko student i nakon upozorenja ne uplati zaostalu školarinu, fakultet/akademija može raskinuti ovaj ugovor te pokrenuti postupak s ciljem naplate dugovanja.

**Član 10.**

Ukoliko student napusti studij, fakultet/akademija zadržava iznos do tada uplaćenih sredstava, uz obavezu studenta kojem je uplata školarine odobrena u ratama da izmiri preostale troškove školarine za tekuću godinu studija

**Član 11.**

Troškovi participacije cijena usluga fakulteta koji nisu obuhvaćeni članom 7. ovog ugovora padaju na teret studenta, shodno Odluci Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te fakulteta i akademija u njegovom sastavu.

**Važenje ugovora**

**Član 12.**

Ovaj ugovor stupa na snagu upisom u prvu studijsku godinu I ciklusa studija i važi do završetka I ciklusa studija.

**Ostale odredbe**

**Član 13.**

Na odnose koji nisu regulirani ovim ugovorom će se primijeniti odredbe Zakona o visokom obrazovanju Kantona Sarajevo, Statuta Univerziteta u Sarajevu, Pravila studiranja i drugih važećih akata.

**Član 14.**

Eventualne izmjene ovog ugovora će se definirati aneksom ugovora.

**Član 15.**

Ugovorne strane saglasne su da eventualne sporove prvenstveno rješavaju mirnim putem.

U slučaju da nastali spor stranke ne riješe sporazumno, nadležan je Općinski sud u Sarajevu.

**Član 16.**

Ovaj ugovor se sačinjava u četiri istovjetna primjerka, od kojih svaka ugovorna strana zadržava po dva ugovora.

**STUDENT EKONOMSKI FAKULTET SARAJEVO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime studenta, JMBG\* Prof. dr Jasmina Selimović, Dekanesa

Broj: 06-2-3304/2023

Sarajevo, datum: Sarajevo, 14. 07. 2023. godine

\* ili neki drugi identifikator